# name
Aplicant els conceptes químics teòrics per entendre els grans processos que es donen al planeta Terra, als graus de Ciències del Mar i de Geologia

# metadata.dc.description[].value
Informe de tancament del projecte RIMDA 2022PMD-UB/018

# metadata.dc.description.abstract[].value
El projecte RIMDA 2022PMD-UB/018 s’ha desenvolupat amb la finalitat de millorar la motivació i la implicació de
l’alumnat mitjançant una activitat cooperativa tipus puzzle, que fomenta la responsabilitat individual, la
comunicació i el treball en equip, tot afavorint la integració de coneixements per abordar problemes complexos.
En concret, en aquesta activitat s’han aplicat conceptes químics teòrics per comprendre grans processos que tenen
lloc al planeta Terra, en el marc dels graus de Geologia i Ciències del Mar.
El projecte s’ha estructurat en dues etapes. La primera, entre 2022 i 2024, va consistir en el disseny de l’activitat,
la preparació dels materials, la modificació dels plans docents i l’organització del Campus Virtual. La segona, entre
2024 i 2025, ha inclòs la implementació de l’activitat en dos cursos acadèmics, la recollida d’enquestes, l’anàlisi de
resultats i la introducció de millores, com ara la selecció d’aules més adequades, la presentació de materials en
format PDF, la programació consecutiva de sessions i la producció d’un vídeo explicatiu per facilitar la comprensió
de la dinàmica de l’activitat per part de l’alumnat.
Els resultats del projecte mostren que l’activitat ha estat ben rebuda per l’alumnat. Les valoracions recollides a
través de les enquestes indiquen que l’alumnat ha trobat l’activitat interessant i útil. Pel que fa a l’aprenentatge,
les enquestes prèvies i posteriors a l’activitat evidencien una millora clara en els coneixements sobre la temàtica
abordada. Aquesta evolució confirma que l’activitat ha estat efectiva per reforçar la comprensió conceptual i per
integrar coneixements que sovint resulten difícils d’assimilar en assignatures de caràcter bàsic.
Tanmateix, aquesta millora en la comprensió no s’ha traduït en un increment significatiu de les qualificacions
globals de les assignatures. Les notes finals continuen mostrant una variabilitat similar a la d’altres cursos en què
l’activitat no s’havia implementat.
En conclusió, l’activitat ha estat ben rebuda per l’alumnat i ha demostrat ser una eina motivadora i adaptable,
capaç de facilitar la comprensió de processos complexos i de potenciar el treball col·laboratiu. Tot i això, la seva
implementació ha posat de manifest algunes limitacions tècniques i organitzatives, com la disponibilitat d’aules
adequades i la gestió administrativa de les qualificacions. De cara al futur, l’activitat queda incorporada als plans
docents per al curs 2025-26, amb la voluntat de mantenir-la i introduir millores que assegurin una distribució més
equitativa de les tasques, una gestió més eficient de les notes i una informació prèvia més clara per a l’alumnat.

# metadata.dc.rights[].value
cc by-nc-nd (c) Cristina Domènech et al., 2026

# metadata.dc.title[].value
Aplicant els conceptes químics teòrics per entendre els grans processos que es donen al planeta Terra, als graus de Ciències del Mar i de Geologia